Oslo (teaterstykke)

***Oslo*** er en teaterforestilling av J.T. Rogers. Den gjenforteller (i dramatisert form) de virkelige, tidligere hemmelige forhandlingene bak utviklingen av Oslo-avtalen av 1993 mellom Israel og Palestinas frigjøringsorganisasjon. 

Stykket hadde premiere Off-Broadway den 16. juni 2016 og ble overført til Broadway den 13. april 2017.

En filmatisering av teaterstykket hadde premiere den 29. mai 2021.

## Handling
Teaterstykket *Oslo* handler om historien om Mona Juul og hennes ektemann, Terje Rød-Larsen, som var norske diplomater involvert med å tilrettelegge for de hemmelige forhandlingene mellom Israel og PLO. Forhandlingene førte frem til Oslo-avtalen i 1993 mellom Israels statsminister Yitzhak Rabin og PLO leder Yasir Arafat. 

Stykket varer i tre timer.

## Opprinnelse

Teaterstykket oppsto fra en tilfeldig forbindelse mellom dramatikeren J. T. Rogers og den norske diplomaten Terje Rød-Larsen, gjennom en felles bekjent (Rogers' regissør Bartlett Sher). Gjennom dette gjensidige forholdet fikk Rogers vite om diplomatens ukjente arbeid med å utvikle hemmelig  kommunikasjon i forhandlingene på 1990-tallet.

Rogers ble interessert i å utvikle historien til et skuespill – og bemerket at historien passet hans interesser innen dramatikk: «historier … innrammet mot et stort politisk brudd … [om mennesker] som sliter med, og mot … [utfoldelsen av] verdensbegivenheter – og som blir [permanent forandret] gjennom den kampen.»

## Priser
I mai 2017 vant *Oslo* Lucille Lortel Award for beste skuespill, Outer Critics Circle Award for beste nye Broadway-skuespill, Drama League Award for beste produksjon av et skuespill i 2017 og to Obie Awards i 2017, én for beste nye amerikanske teaterverk og den andre en Ensemble-pris (delt mellom regissøren og hele Off-Broadway-rollebesetningen).

Ved den 71. Tony Awards, vant *Oslo* Tony-prisen for beste skuespill og prisen for beste skuespiller i et skuespill av Michael Aronov. Det vant også Drama Desk Award for fremragende skuespill i 2017 og New York Drama Critics’ Circle-prisen for beste skuespill i 2016–2017.

## Kritikk av teaterstykket
Teaterstykket har fått kritikk på grunn av dets forbindelser med Terje Rød-Larsen, tankesmien International Peace Institute (IPI) i New York og seksualforbryteren Jeffrey Epstein.

«Den 5. mai 2017 var tankesmien vertskap for teaterstykket "Oslo" på Broadway, som handler om Rød-Larsen og kona Mona Juuls sentrale roller under Oslo-avtalen», skrev Dagens Næringsliv den 18. november 2020. Epstein donerte $ 150 000 til forestillingen der IPI inviterte nesten tusen gjester. Deriblant var Jeffrey Epstein en gjest av venn Rød-Larsen.

«Oslo» er senere blitt en serie på strømmetjenesten *Home Box Office* (HBO). Serien har fått kritikk av fredsforskeren Hilde Henriksen Waage for en feilaktig historiefremstilling.

## Filmatisering

Den 9. november 2020 ble det annonsert at produksjonen hadde startet på filmversjonen av Oslo, skrevet for skjermen av J. T. Rogers og regissert av Bartlett Sher, som også regisserte Broadway-produksjonen. Ruth Wilson og Andrew Scott hadde hovedrollene. Filmen hadde premiere på Home Box Office (HBO) den 29. mai 2021.

Filmen ble produsert av Marc Platt, som blant annet har medvirket i filmene *[[Bridge of Spies(film)|Bridge of Spies]]* og *[[La La Land]]* og musikalen Wicked, samt av J.T. Rogers, Bartlett Sher, Kristie Macosko Krieger, Cambra Overend og Steven Spielberg.

I et TV-intervju indikerte Rogers at filmen kunne inneholde detaljer fra historien som var utelatt fra steatertykket.

## Eksterne lenker
* 

## Referanser